DA Den Europæiske Unions Tidende L 242/30

KOMMISSIONENS GENNEMFØRELSESFORORDNING (EU) 2015/1550

af 17. september 2015

om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår import og raffinering af sukkerprodukter henhørende under KN-kode 1701 i henhold til præferenceaftaler for produktionsåret 2015/16 og 2016/17

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 178, artikel 180 og artikel 192, stk. 5,

ud fra følgende betragtninger:

(1) forordning (EU) nr. 1308/2013 ophæver og erstatter Rådets forordning (EF) nr. 1234/2007 (2) og fastlægger specifikke regler for import og raffinering af sukkerprodukter. Ved forordning (EU) nr. 1308/2013 bemyndiges Kommissionen til at vedtage delegerede retsakter og gennemførelsesretsakter i denne forbindelse. For at sikre et velfungerende system til import og raffinering af sukkerprodukter henhørende under KN-kode 1701 i henhold til præferenceaftaler i den nye retlige ramme, bør visse regler vedtages ved hjælp af sådanne retsakter. De nye regler bør træde i stedet for gennemførelsesbestemmelserne i Kommissionens forordning (EF) nr. 828/2009 (3), som udløber den 30. september 2015.

(2) Der er ved Kommissionens delegerede forordning (EU) 2015/1538 (4). fastsat krav, der skal opfyldes ved ansøgning om importlicenser for sukker henhørende under KN-kode 1701 i henhold til præferenceaftaler. Der bør fastsættes yderligere regler for indgivelse af importlicensansøgninger, importlicensers udstedelse og gyldighed samt meddelelser vedrørende importlicenser.

(3) For at undgå svigagtige ansøgninger bør listen over omfattede lande i bilag I til denne forordning kun omfatte de lande, der er identificeret som nuværende eller potentielle eksportører af sukker til EU. Lande, der ikke for øjeblikket er opført i bilag I til nærværende forordning, men som enten er opført i bilag I til forordning (EF) nr. 1528/2007 (5) eller i bilag I til Europa-Parlamentets og Rådets forordning (EU) nr. 978/2012 (6), bør kunne optages i bilag I til nærværende forordning. Med henblik herpå skal de pågældende lande anmode Kommissionen om at blive opført i bilag I til nærværende forordning.

(4) Kommissionens forordning (EF) nr. 376/2008 (7) bør finde anvendelse på importlicenser udstedt i henhold til denne forordning, medmindre andet er fastsat i nærværende forordning.

(5) I betragtning af, at import under visse præferenceordninger ikke er underlagt en begrænset kvotemængde, bør toldprocedurerne lettes med henblik på fastsættelse af importtold med en traditionel tolerance på plus eller minus 5 % for licenser til præferencesukkerimport.

(6) For at alle erhvervsdrivende kan blive behandlet ens, bør den periode, hvori der kan ansøges om og udstedes licenser, fastsættes.

(7) Sukker, der importeres til raffinering, kræver særlig overvågning fra medlemsstaternes side. Derfor bør de erhvervsdrivende allerede i importlicensansøgningen anføre, hvorvidt det importerede sukker er beregnet til raffinering.

(8) I henhold til artikel 5 i Kommissionens forordning (EF) nr. 1301/2006 (8) skal de erhvervsdrivende i de medlemsstater, hvor de er momsregistrerede, forelægge bevis for, at de har handlet med sukker i en vis periode. Erhvervsdrivende, der er godkendt i henhold til artikel 7 i Kommissionens forordning (EF) nr. 952/2006 (9), bør kunne deltage i handelen med præferencesukker uden at forelægge et sådant bevis.

(9) Licensansøgninger bør være forsynet med et referencenummer for et tredjeland, der er opført i bilag I til nærværende forordning.

(10) I forbindelse med licenser, der er gyldige indtil den 30. september for sukker, der lastes senest den 15. september, vil små forsinkelser i logistikkæden bortset fra force majeure kunne resultere i, at den fysiske import finder sted efter den 30. september. For at undgå risikoen for, at den fulde told skal betales, og sikkerhedsstillelsen fortabes, bør importørerne have mulighed for at importere det sukker, der er lastet senest den 15. september i et produktionsår på grundlag af en importlicens, som er udstedt for det pågældende produktionsår. Derfor bør medlemsstaterne forlænge importlicensens gyldighed, hvis importøren fremlægger bevis for, at sukkeret er lastet senest den 15. september.

(11) For at kunne administrere aftalerne forsvarligt bør Kommissionen have de relevante oplysninger i god tid.

(12) I overensstemmelse med artikel 192, stk. 3, i forordning (EU) nr. 1308/2013 bør det i de første tre måneder af hvert produktionsår kun være heltidsraffinaderier, der er i stand til at ansøge om importlicenser for sukker til raffinering. Licenserne skal være gyldige indtil udgangen af det produktionsår, de er udstedt for. For at sikre overholdelsen af den eksklusive importkapacitet for heltidsraffinaderier, som er fastsat i artikel 192, stk. 1, i forordning (EU) nr. 1308/2013, bør der fastsættes regler om oplysninger, der skal meddeles til Kommissionen.

(13) Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

VEDTAGET DENNE FORORDNING:

Artikel 1

Anvendelsesområde

1. Denne forordning fastsætter for produktionsårene 2015/16 og 2016/17 gennemførelsesbestemmelser til forordning (EU) nr. 1308/2013, hvad angår import og raffinering af sukkerprodukter henhørende under KN-kode 1701, der er omhandlet i forordning (EF) nr. 1528/2007 og forordning (EU) nr. 978/2012, med oprindelse i et af de lande, der er opført i bilag I til nærværende forordning, hvad angår:

a) importlicensansøgninger

b) importlicensers udstedelse og gyldighed

c) medlemsstaternes meddelelser til Kommissionen vedrørende importlicenser, herunder de mængder af produktet under KN-kode 1701, der er importeret og raffineret.

2. Et tredjeland, der er opført i bilag I til forordning (EF) nr. 1528/2007 eller i bilag I til forordning (EF) nr. 978/2012, vil på egen anmodning kunne optages i bilag I til nærværende forordning.

3. Import fra tredjelande, der er opført i bilag I til denne forordning og omfattet af det referencenummer, der er angivet i nævnte bilag, er toldfri og kontingentfri.

Artikel 2

Definitioner

I denne forordning finder definitionerne i artikel 2 i delegeret forordning (EU) 2015/1538 anvendelse.

Artikel 3

Anvendelsen af forordning (EF) nr. 376/2008

1. Forordning (EF) nr. 376/2008 anvendes, medmindre andet er fastsat i nærværende forordning eller i delegeret forordning (EU) 2015/1538.

2. Artikel 48, stk. 4, i forordning (EF) nr. 376/2008 anvendes ikke, hvis den mængde sukker, der importeres under nærværende forordning, overstiger den mængde, der er angivet i importlicensen, med højst 5 %. Den ekstra mængde anses for at være importeret under den pågældende licens.

Artikel 4

Ansøgning om importlicens

1. Der indgives importlicensansøgninger hver uge fra mandag til fredag, og første gang den anden mandag i september før det produktionsår, som ansøgningerne gælder for.

2. Artikel 5 i forordning (EF) nr. 1301/2006 finder tilsvarende anvendelse. Det bevis, der skal fremlægges i henhold til nævnte artikel, kræves dog ikke af erhvervsdrivende, som er godkendt i henhold til artikel 7 i forordning (EF) nr. 952/2006.

3. Importlicensansøgningerne og importlicenserne skal indeholde følgende oplysninger:

a) i rubrik 8: oprindelsesland: et af de lande, der er opført i bilag I til nærværende forordning. Ordet »ja«, som afkrydses

b) i rubrik 16, en eller flere ottecifrede KN-koder, der er opført enten som »sukker til raffinering« eller »sukker, der ikke er til raffinering« som omhandlet i artikel i delegeret forordning (EU) 2015/1538.

c) i rubrik 17 og 18: mængden af sukker udtrykt i kg tel quel

d) i rubrik 20: i) »sukker til raffinering« eller »sukker, der ikke er til raffinering« ii) mindst én af de angivelser, der er anført i del A i bilag II iii) det produktionsår, de gælder for

e) i rubrik 24: i) mindst én af de angivelser, der er anført i del B i bilag II ii) i givet fald teksten i del C i bilag II.

4. Importlicensansøgninger skal være ledsaget af bevis for, at ansøgeren har stillet en sikkerhed på 20 EUR/t af den sukkermængde, der er anført i licensens rubrik 17.

5. Importlicensansøgninger vedrørende import fra tredjelande, der er opført i bilag I, skal være forsynet med referencenummeret som vist i dette bilag.

Artikel 5

Udstedelse af importlicenser

1. Medlemsstaterne udsteder hver torsdag eller senest fredag licenser på grundlag af de ansøgninger, som er indgivet den foregående uge, og som der er givet meddelelse om i henhold til artikel 7, stk. 1. Der udstedes ikke importlicenser for mængder, som der ikke er blevet givet meddelelse om.

2. Licenserne gælder fra udstedelsesdatoen eller den 1. oktober i det produktionsår, som de er udstedt for, afhængigt af hvilken dato der er den seneste.

3. Licenserne gælder indtil udgangen af den tredje måned fra den dag, gyldighedsperioden begynder, dog højst indtil den 30. september i det produktionsår, som de er udstedt for.

Artikel 6

Forlængelse af importlicensernes gyldighedsperiode

For importlicenser, der udløber den 30. september i et produktionsår, forlænger udstedelsesmedlemsstatens ansvarlige organ efter anmodning fra importlicensens indehaver importlicensens gyldighedsperiode til den 31. oktober, hvis indehaveren over for udstedelsesmedlemsstatens ansvarlige organ kan dokumentere, f.eks. ved hjælp af konnossementet, at sukkeret er blevet lastet senest den 15. september i det pågældende produktionsår. Medlemsstaterne giver senest den første arbejdsdag i ugen, efter at gyldigheden er blevet forlænget, Kommissionen meddelelse herom.

Artikel 7

Meddelelser til Kommissionen

1. Medlemsstaterne giver mellem fredag kl. 13.00 (Bruxelles-tid) og den følgende mandag kl. 18.00 (Bruxelles-tid) Kommissionen meddelelse om de mængder sukker, der er ansøgt om importlicenser for i henhold til artikel 4 i nærværende forordning og artikel 4, stk. 1, i delegeret forordning (EU) 2015/1538, eller om der ingen ansøgninger foreligger.

2. Medlemsstaterne giver mellem fredag kl. 13.00 (Bruxelles-tid) og den følgende mandag kl. 18.00 (Bruxelles-tid) Kommissionen meddelelse om de mængder sukker, der er udstedt importlicenser for siden den foregående torsdag i henhold til artikel 5, herunder også om der ikke er udstedt nogen licenser.

3. Medlemsstaterne giver mellem fredag kl. 13.00 (Bruxelles-tid) og den følgende mandag kl. 18.00 (Bruxelles-tid) Kommissionen meddelelse om de mængder, der omfattes af uudnyttede eller delvist udnyttede importlicenser, svarende til forskellen mellem de mængder, der er anført på importlicensernes bagside, og de mængder, de blev udstedt for, eller om der ingen uudnyttede mængder er.

4. De mængder, der er meddelt i overensstemmelse med stk. 1, 2 og 3, opdeles efter oprindelsesland, det pågældende produktionsår og med angivelse af, hvorvidt de omfatter sukker til raffinering. Referencenummeret skal også angives. De udtrykkes i kg tel quel.

5. Inden den 1. marts giver medlemsstaterne for det foregående produktionsår Kommissionen meddelelse om de mængder sukker, der rent faktisk er blevet raffineret, opdelt efter referencenummer og oprindelsesland og udtrykt i kg tel quel.

6. De meddelelser, der er nævnt i denne forordning, sendes i overensstemmelse med Kommissionens forordning (EF) nr. 792/2009 (10).

7. Medlemsstaterne sender nærmere oplysninger om de mængder produkter, der overgår til fri omsætning, jf. artikel 308d i Kommissionens forordning (EØF) nr. 2454/93 (11).

Artikel 8

Ordning for heltidsraffinaderier

1. Det er kun heltidsraffinaderier, der kan ansøge om importlicenser for sukker til raffinering, hvis gyldighedsperiode begynder i de første tre måneder af hvert produktionsår. Uanset artikel 5, stk. 3, andet afsnit, gælder disse licenser indtil udgangen af det produktionsår, som de er udstedt for.

2. Viser det sig inden den 1. januar i hvert produktionsår, at ansøgningerne om importlicenser for sukker til raffinering for det pågældende produktionsår svarer til eller overstiger den mængde, der er omhandlet i artikel 192, stk. 1, i forordning (EF) nr. 1308/2013, meddeler Kommissionen medlemsstaterne, at grænsen for den eksklusive importkapacitet for det pågældende produktionsår er nået på EU-niveau. Fra tidspunktet for denne meddelelse kan også ikkeheltidsraffinaderier ansøge for det pågældende produktionsår.

Artikel 9

Ikrafttræden

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. september 2015. På Kommissionens vegne Jean-Claude JUNCKER Formand

(1) EUT L 347 af 20.12.2013, s. 671.

(2) Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsforordningen) (EUT L 299 af 16.11.2007, s. 1).

(3) Kommissionens forordning (EF) nr. 828/2009 af 10. september 2009 om gennemførelsesbestemmelser for produktionsåret 2009/2010 til 2014/15 for import og raffinering af sukkerprodukter henhørende under pos. 1701 i forbindelse med præferenceaftaler (EUT L 240 af 11.9.2009, s. 14).

(4) Kommissionens delegerede forordning (EU) 2015/1538 af 23. juni 2015 om supplerende bestemmelser til Europa-Parlamentets og Rådets forordning (EU) nr. 1308/2013 for så vidt angår ansøgninger om importlicens, overgang til fri omsætning og dokumentation for raffinering af sukkerprodukter henhørende under KN-kode 1701 i forbindelse med præferenceaftaler, for produktionsårene 2015/16 og 2016/17 og om ændring af Kommissionens forordning (EF) nr. 376/2008 og (EF) nr. 891/2009 (se side 1 i denne EUT).

(5) Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (EUT L 348 af 31.12.2007, s. 1).

(6) Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (EUT L 303 af 31.10.2012, s. 1).

(7) Kommissionens forordning (EF) nr. 376/2008 af 23. april 2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter (EUT L 114 af 26.4.2008, s. 3).

(8) Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).

(9) Kommissionens forordning (EF) nr. 952/2006 af 29. juni 2006 om gennemførelsesbestemmelser til Rådets forordning (EF) nr. 318/2006 for så vidt angår forvaltning af det indre marked for sukker og kvoteordningen (EUT L 178 af 1.7.2006, s. 39).

(10) Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (EUT L 228 af 1.9.2009, s. 3).

(11) Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).

BILAG I Landekode Tredjeland Løbenummer BB Barbados 01.0001 BD Bangladesh BF Burkina Faso BJ Benin BZ Belize CD Den Demokratiske Republik Congo CI Elfenbenskysten DO Den Dominikanske Republik ET Etiopien FJ Fiji GY Guyana JM Jamaica KE Kenya KH Cambodja LA Laos MG Madagaskar MM Myanmar/Burma MU Mauretanien MW Malawi MZ Mozambique NP Nepal SD Sudan SL Sierra Leone SN Senegal SZ Swaziland TG Togo TT Trinidad og Tobago TZ Tanzania UG Uganda ZM Zambia ZW Zimbabwe